CELEX: 62017TA0343
Language: et
Date: 2022-03-30 00:00:00
Title: Kohtuasi T-343/17: Üldkohtu 30. märtsi 2022. aasta otsus – Cathay Pacific Airways versus komisjon (Konkurents – Keelatud kokkulepped – Lennulastiturg – Otsus, milles tuvastatakse ELTL artikli 101, EMP lepingu artikli 53 ning ühenduse ja Šveitsi vahel sõlmitud õhutranspordialase kpokkuleppe artikli 8 rikkumine – Lennulastiteenuste hinna elementide (kütuse lisatasu, ohutuse lisatasu, vahendustasu maksmine lisatasudelt) kooskõlastamine – Teabevahetus – Komisjoni territoriaalne pädevus – Kaitseõigused – Aegumine – Riiklik piirang – Üks ja vältav rikkumine – Trahvisumma – Müügiväärtus – Rikkumise raskus – Karistust kergendavad asjaolud – Konkurentsivastase tegevuse õhutamine avaliku sektori poolt – Sisuliselt tühine osalemine rikkumises – Proportsionaalsus – Kohtu täielik pädevus)

23.5.2022   
            
            
               ET
            
            
               Euroopa Liidu Teataja
            
            
               C 207/31
            
         
      Üldkohtu 30. märtsi 2022. aasta otsus – Cathay Pacific Airways versus komisjon
      (Kohtuasi T-343/17) (1)
      
      (Konkurents - Keelatud kokkulepped - Lennulastiturg - Otsus, milles tuvastatakse ELTL artikli 101, EMP lepingu artikli 53 ning ühenduse ja Šveitsi vahel sõlmitud õhutranspordialase kpokkuleppe artikli 8 rikkumine - Lennulastiteenuste hinna elementide (kütuse lisatasu, ohutuse lisatasu, vahendustasu maksmine lisatasudelt) kooskõlastamine - Teabevahetus - Komisjoni territoriaalne pädevus - Kaitseõigused - Aegumine - Riiklik piirang - Üks ja vältav rikkumine - Trahvisumma - Müügiväärtus - Rikkumise raskus - Karistust kergendavad asjaolud - Konkurentsivastase tegevuse õhutamine avaliku sektori poolt - Sisuliselt tühine osalemine rikkumises - Proportsionaalsus - Kohtu täielik pädevus)
      (2022/C 207/40)
      Kohtumenetluse keel: inglise
      
         Pooled
      
      
         Hageja: Cathay Pacific Airways Ltd (Hong Kong, Hiina) (esindaja: R. Kreisberger, QC, barrister N. Grubeck, solicitor M. Rees ja advokaat E. Estellon)
      
         Kostja: Euroopa Komisjon (esindajad: A. Dawes ja C. Urraca Caviedes, keda abistas J. Holmes, QC)
      
         Ese
      
      ELTL artikli 263 alusel esitatud nõue tühistada komisjoni 17. märtsi 2017. aasta otsus C(2017) 1742 (final) ELTL artiklis 101, EMP lepingu artiklis 53 ning Euroopa Ühenduse ja Šveitsi Konföderatsiooni vahel sõlmitud õhutranspordialase kokkuleppe artiklis 8 sätestatud menetluse kohta (juhtum AT.39258 – lennulastiteenused) hagejat puudutavas osas, ja teise võimalusena vähendada hagejale määratud trahvi summat.
      
         Resolutsioon
      
      
                  1.
               
               
                  Tühistada komisjoni 17. märtsi 2017. aasta otsuse C(2017) 1742 (final) ELTL artiklis 101, EMP lepingu artiklis 53 ning Euroopa Ühenduse ja Šveitsi Konföderatsiooni vahel sõlmitud õhutranspordialase kokkuleppe artiklis 8 sätestatud menetluse kohta (juhtum AT.39258 – lennulastiteenused) artikli 1 lõike 1 punkt g ja lõike 4 punkt g.
               
            
                  2.
               
               
                  Kinnitada nimetatud otsuse artikli 3 punktis g Cathay Pacific Airways Ltd-le määratud trahvi summaks 47 040 000 eurot.
               
            
                  3.
               
               
                  Jätta hagi ülejäänud osas rahuldamata.
               
            
                  4.
               
               
                  Jätta üks kolmandik Cathay Pacific Airwaysi kohtukuludest tema enda kanda.
               
            
                  5.
               
               
                  Jätta Euroopa Komisjoni kohtukulud tema enda kanda ja mõista temalt välja kaks kolmandikku Cathay Pacific Airwaysi kohtukuludest.
               
            
         (1)  ELT C 239, 24.7.2017.